Forslag til nye grunnregler - GF 19. juni 2021

**SJØMANNSKIRKEN – NORSK KIRKE I UTLANDET**

# Foreningens navn

Foreningens navn er Sjømannskirken– Norsk kirke i utlandet.

Sjømannskirken er en frivillig og selvstendig organisasjon basert på frivillig medlemskap.

Sjømannskirkens hovedkontor er i Bergen med forretningsadresse Strandgaten 198 Bergen.

# Formål

Sjømannskirkens formål er å være kirke i verdens hverdag blant norske i utlandet, på havet og norsk kontinentalsokkel. Arbeidet kan også inkludere øvrige nordiske lands statsborgere og utenlandske sjøfolk på norske skip.

Sjømannskirken skal:

### forkynne Guds ord

## forvalte sakramentene

## gi trosopplæring

## praktisere kristen nestekjærlighet gjennom lokale Sjømannskirker og andre enheter

Sjømannskirken arbeid er basert på Bibelen og Den norske kirkes læregrunnlag. Kirkelige handlinger skal utføres etter Den norske kirkes liturgi og ordninger.

Sjømannskirken representerer Den norske kirke overfor nordmenn i utlandet og på norsk kontinentalsokkel.

Sjømannskirken er del av den verdensvide kirke og har med det et økumenisk ansvar som kommer til uttrykk gjennom lokale, nasjonale og internasjonale økumeniske relasjoner.

# Medlemskap

Personer som har fylt 18 år og som kan identifisere seg med foreningens formål, kan tegne medlemskap i Sjømannskirken.

# Generalforsamling

Generalforsamlingen er Sjømannskirken øverste organ. Generalforsamlingen har følgende sammensetning:

1. Fra regionene

Fra hver av regionene i Norge velges antall delegater i henhold til reglement. I tillegg møter sittende regionstyreleder. Dersom denne ikke møter, representeres regionstyret ved et annet medlem.

1. Fra fast virksomhet med eget kirkeråd/kirkestyre.

Fra hver fast virksomhet med eget kirkeråd møter sittende leder av kirkerådet/kirkestyret. Dersom leder ikke kan møte, møter et annet medlem av vedkommende kirkeråd/kirkestyre.

1. Fra fast virksomhet uten eget kirkeråd

Fra fast virksomhet uten eget kirkeråd møter 5 delegater som oppnevnes av hovedstyret

1. Delegater oppnevnt av kirkemøtet

Kirkemøtet for Den norske kirke oppnevner 3 delegater

1. Bjørgvin Biskop

Bjørgvin biskop er delegat

1. Delegat oppnevnt av fra Kirkerådet

Kirkerådet for Den norske kirke oppnevner 1 delegat

1. Delegat oppnevnt av Mellomkirkelig råd

Mellomkirkelig råd for Den norske kirke oppnevner 1 delegat

1. Delegater oppnevnt av ansatte

De fast ansatte i Sjømannskirken velger 8 delegater

1. Hovedstyrets medlemmer

Hovedstyrets medlemmer er delegater

1. Vararepresentant

Den enkelte instans kan møte med vararepresentant dersom den faste representanten ikke kan møte.

**Funksjonstid**

Oppnevnte delegater fungerer for den generalforsamlingen vedkommende er oppnevnt til og for påfølgende generalforsamlinger og/eller inntil ny representant er valgt.

Ordinær generalforsamling avholdes annet hvert år. Innkalling skal skje med minst 3 måneders varsel. Generalforsamlingen fastsetter forretningsorden for generalforsamlingen. Generalforsamlingen skal:

1. Vedta grunnreglene
2. Velge medlemmer til hovedstyret og nominasjonskomite.
3. Velge kontrollkomite
4. Velge revisor og godkjenne dennes godtgjørelse
5. Drøfte hovedstyrets årsmeldinger og regnskap
6. Behandle saker som er fremmet til generalforsamlingen.

Saker som ønskes behandlet på generalforsamlingen, må være kommet inn til hovedstyret innen 15. februar i generalforsamlingsåret.

Forslagsberettiget er de instanser som har rett til å sende delegater til generalforsamlingen. På generalforsamlingen har hver delegat én stemme.

En beslutning av generalforsamlingen krever flertall av de avgitte stemmer, om ikke annet er bestemt i grunnreglene. Ved stemmelikhet gjelder det som møteleder (dirigenten) slutter seg til, også når denne ikke har stemmerett.

# Ekstraordinær generalforsamling

Når hovedstyret anser det nødvendig, eller minst 20 av generalforsamlingens delegater forlanger det, skal det innkalles til ekstraordinær generalforsamling med minst 2 måneders varsel. Bare saker som er nevnt i innkallingen kan behandles på ekstraordinær generalforsamling.

# Generalforsamling uten fysisk møte

## Generalforsamling digitalt

Dersom det ikke lar seg gjøre å gjennomføre generalforsamlingen ved fysisk oppmøte, kan generalforsamlingen gjennomføres digitalt. Beslutning om dette fattes av generalforsamlingen eller hovedstyret. Innkalling og utsendelse av sakspapirer gjøres som for en fysisk generalforsamling. Den digitale løsningen som velges må ivareta behovet for debatt og forsvarlig saksbehandling og stemmegivning.

## Behandling av enkeltsaker

Behandling av enkeltsaker uten fysisk møte kan unntaksvis avgjøres av generalforsamlingen ved skriftlig avstemming uten at forsamlingen møtes fysisk. Beslutning om dette fattes av generalforsamlingen eller hovedstyret. Hovedstyret skal sørge for at hensynet til forsvarlig saksbehandling bli ivaretatt.

# Kontrollkomite

Generalforsamlingen velger en kontrollkomite på 3 medlemmer. Komiteen har samme funksjonstid som hovedstyret. Medlemmer og varamedlemmer til hovedstyret kan ikke velges som medlemmer i kontrollkomiteen.

Kontrollkomiteen skal gjennomgå hovedstyrets møteprotokoller og regnskaper og gi sin vurdering av om hovedstyret har vært beslutningsdyktig og fattet beslutninger i tråd med sitt mandat. Kontrollkomiteen skal gi generalforsamlingen en skriftlig rapport om sitt arbeid.

# Hovedstyret

## Styrets sammensetning

Sjømannskirkens hovedstyre består av 9 medlemmer. Generalforsamlingen velger 7 styremedlemmer og 3 varamedlemmer. Første varamedlem skal alltid innkalles til møter i hovedstyret. 2 styremedlemmer velges av de fast ansatte etter eget reglement fastsatt av hovedstyret. Hovedstyret er beslutningsdyktig når minst 5 medlemmer er til stede. Hovedstyrets medlemmer må være medlem av Den norske kirke aller annet luthersk kirkesamfunn. Regler for nominasjon og gjennomføring av valg fastsettes av generalforsamlingen etter forslag fra hovedstyret. Hovedstyrets medlemmer velges for 2 år. Maksimum sammenhengende funksjonstid er 10 år.

## Styrets ansvarsområde

Hovedstyret skal sørge for en forsvarlig organisering av Sjømannskirkens virksomhet og påse at virksomheten drives i overensstemmelse med Sjømannskirkens formål. Hovedstyret skal i nødvendig utstrekning fastsette planer og budsjett for Sjømannskirkens virksomhet. Hovedstyret skal holde seg orientert om Sjømannskirkens økonomiske stilling og plikter å påse at Sjømannskirkens virksomhet, regnskap og økonomiforvaltning er gjenstand for betryggende kontroll. Hovedstyret skal behandle og godkjenne årsregnskap. Hovedstyret skal føre tilsyn med den daglige ledelsen og Sjømannskirkens virksomhet for øvrig.

Det tilligger hovedstyret å:

1. Ansette generalsekretær
2. Beslutte kjøp, salg og pantsettelse av fast eiendom
3. Vedta hvor Sjømannskirken skal drive arbeid
4. Beslutte opptak av lån og garantistillelse
5. Fastsette tid og sted for generalforsamling

# Organisering av Sjømannskirkens arbeid i Norge

## Regioner

Sjømannskirkens arbeid i Norge er organisert i regioner med egne regionstyrer. Hvert bispedømme utgjør en region. I særlige tilfeller kan hovedstyret vedta annen regioninndeling. En region består av de medlemmer som er bosatt i regionen.

## Regionårsmøte

Regionårsmøte er regionens øverste organ. Regionårsmøte består av Sjømannskirkens medlemmer som er bosatt i regionen.

Hver menighet i Den norske kirke eller annet luthersk kirkesamfunn i regionen som innvilger årlig offer til Sjømannskirken har rett til å sende en delegat til årsmøtet. Slik delegat har stemmerett i likhet med møtende medlemmer.

Regionårsmøte avholdes hvert eller annet hvert år etter vedtak i regionstyret. Regionårsmøtet skal inspirere og dyktiggjøre deltakerne til fortsatt tjeneste.

Regionårsmøtet skal:

1. Behandle regionstyrets årsmelding
2. Drøfte saker som skal behandles på Sjømannskirkens generalforsamling.
3. Behandle saker som hovedstyret eller regionstyret legger frem
4. Velge medlemmer og varamedlemmer til regionstyret
5. Velge nominasjonskomite for valg av regionstyre og valg av delegater til Sjømannskirkens generalforsamling
6. I år med generalforsamling i Sjømannskirken, velge delegat(er) fra regionen til generalforsamlingen.

## Regionstyret

Hver region skal ha et styre på 3 – 7 medlemmer og inntil 3 varamedlemmer etter regionårsmøtets beslutning. Styremedlemmene skal ha fast bopel i regionen. Minst 2/3 av styremedlemmene må være medlemmer av Den norske kirke eller annet luthersk kirkesamfunn. Regionstyrets medlemmer velges for en periode på 2 år. Maksimum sammenhengende funksjonstid er 10 år. Varamedlemmer velges for perioden frem til neste valg og innkalles i den rekkefølge de er valgt.

Regionstyret er beslutningsdyktig når minst halvparten av medlemmene er til stede. Ved stemmelikhet har møteleder dobbeltstemme.

Regionstyret skal:

1. Arbeide for å styrke interessen for Sjømannskirken
2. Ha ansvar for planlegging og gjennomføring av regionårsmøtet.
3. Regionstyret sender årsmelding til hovedstyret.

# Organisering av Sjømannskirkens arbeid i utlandet

## Organisering av virksomhet hvor Sjømannskirken driver fast virksomhet.

På steder hvor Sjømannskirken har vedtatt å drive fast virksomhet, skal arbeidet ledes av en ansatt daglig leder og av et lokalt kirkeråd.

## Daglig leder

Daglig leder skal organisere den daglige drift ved vedkommende sjømannskirke. Daglig leder skal holde kirkerådet informert om kirkens drift og om aktuelle saker i Sjømannskirken. Daglig leder ansettes av generalsekretær. Før tilsetting av daglig leder skal kirkerådet så langt mulig avgi uttalelse om de aktuelle søkerne.

## Kirkerådet

### Kirkerådets sammensetning

Kirkerådet skal bestå av 5 – 9 medlemmer etter beslutning på årsmøte. Daglig leder er medlem av kirkerådet. De øvrige ansatte kan velge en representant til rådet. De øvrige medlemmene i kirkerådet velges av årsmøtet for en periode på 2 år. Maksimum sammenhengende funksjonstid er 10 år. Minst 2/3 av kirkerådets medlemmer må være medlemmer av Den norske kirke eller et annet luthersk kirkesamfunn.

### Kirkerådets ansvarsområde

Kirkerådet skal ha sin oppmerksomhet henvendt på alt som kan gjøres for å realisere Sjømannskirkens formål ved den lokale sjømannskirken. Kirkerådet skal:

1. Godkjenne regnskap og vedta budsjett for vedkommende sjømannskirke
2. Avgi uttalelse i forbindelse med ansettelse av daglig leder
3. Velge delegater til Sjømannskirkens generalforsamling

Kirkerådet kan ikke kjøpe, selge eller pantsette fast eiendom. Kirkerådet kan heller ikke ta opp gjeld uten hovedstyrets samtykke.

## Årsmøte

Kirkerådet innkaller til årsmøte minst en gang pr. år. På årsmøtet har medlemmer av Sjømannskirken som har tilknytning til vedkommende sjømannskirke stemmerett.

Årsmøtet skal behandle:

1. Årsberetning fra kirkerådet
2. Valg av medlemmer til kirkerådet
3. Andre saker som blir fremmet av kirkerådet

## Annen organisasjonsform

Ved enkelte sjømannskirker har Sjømannskirken av hensyn til lokal lovgivning valgt å etablere et eget foretak i form av selskap, stiftelse eller lignende til å forvalte, eie og/eller drive virksomheten ved den lokale sjømannskirken.

Slike foretak skal opprettes og forvaltes i overensstemmelse med grunnreglene. Stiftelsesdokument med vedtekter mv. skal godkjennes av hovedstyret. Kirkestyret ved den enkelte sjømannskirke skal så langt råd organisere sin virksomhet i tråd med bestemmelsen i §§ 9.1 – 9.4.

# Signatur

# Sjømannskirken tegnes av hovedstyrets leder og generalsekretæren i fellesskap. Generalsekretæren har prokura. Hovedstyret kan også meddele prokura til andre.

# Endringer av grunnreglene

## Grunnreglene kan endres av generalforsamlingen med 2/3 flertall

## Endring av bestemmelse 1, 12.1 og 14

# For endring av bestemmelse 1 Formål, 12.1 Endring av grunnreglene og 14 Opphør, kreves vedtak med kvalifisert flertall (2/3) på to etterfølgende generalforsamlinger.

# Opphør av tillitsverv

# Hovedstyret foreslår å fjerne punktet om opphør av tillitsverv som hovedstyrets oppgave, men ønsker innspill på hvorvidt det er behov for å videreføre nåværende §16.0 som gir hovedstyret anledning til å frata tillitsverv fra person som arbeider på tvers av Sjømannskirkens formål.

# Opphør

## Opphør av Sjømannskirkens virksomhet må vedtas av to generalforsamlinger som avholdes med minst 3 måneders mellomrom. Den første generalforsamlingen skal være en ordinær generalforsamling hvor minst 2/3 av de avgitte stemmene voterer for at virksomheten skal opphøre. Også på etterfølgende ekstraordinære generalforsamling må minst 2/3 av stemmene avgis for opphør. Dersom opphør blir bestemt, jf. foregående ledd, bestemmer generalforsamlingen med alminnelig flertall hvordan Sjømannskirkens kapital skal anvendes etter at Sjømannskirkens forpliktelser er oppfylt.

## Kapitalen må disponeres i samsvar med Sjømannskirken formål.

# Lovutvalg mv.

## Eventuell tvist knyttet til forståelsen eller anvendelsen av grunnreglene skal avgjøres etter norsk rett med Bergen tingrett som verneting.